ནཱ་ལེནྡྲར་སྡེ་སྣོད་གསུམ་དང་རྒྱུད་སྡེ་བཞིའི་བཤད་སྲོལ་གང་ཡོད་རྣམས་གསན་ཞིང་།གཙོ་བོར་བྱང་སེམས་བློ་གྲོས་རིན་ཆེན་ལ་མདོ་སྔགས་ཀྱི་དམ་པའི་ཆོས་མ་ལུས་པ་གསན།དེའི་ཚེ་མུ་གེ་ཆེན་པོ་བྱུང་བ་ན།གནས་བརྟན་སྒྲ་གཅན་འཛིན་གྱི་བཀའ་ལྟར་དགོན་པའི་ཞལ་ཏ་བ་གནང་ཞིང་།གླིང་བར་ནས་གསེར་འགྱུར་གྱི་རྩི་བཞེས་ནས་ཟངས་མང་པོ་གསེར་དུ་བསྒྱུར་ཏེ།མུ་གེ་མེད་པའི་ས་ནས་འབྲས་དང་ནས་ལ་སོགས་པ་འཚོ་བའི་ཡོ་བྱད་ཐམས་ཅད་དྲངས་ནས།ལོ་བཅུ་གཉིས་ཀྱི་བར་དུ་དགེ་འདུན་རྣམས་འཚོ་བས་ཕོངས་པ་མེད་པར་མཛད།